Cyber-shot Brukerveiledning
Skriv ut
Hovedsiden > Forholdsregler/Om dette kameraet > Om dette kameraet > GPS (kun DSC-HX7V)

## GPS (kun DSC-HX7V)

Dette systemet gjør at du kan finne din eksakte posisjon på jorden. GPS-satellittene befinner seg i 6 baner, 20 000 km over jorden. GPS-systemet består av 24 eller flere GPS-satellitter.
En GPS-mottaker tar inn radiosignaler fra satellittene og beregner den aktuelle posisjonen til mottakeren, basert på baneinformasjon og signalenes overføringstid mm.
Å finne en stedsposisjon kalles "triangulering". En GPS-mottaker kan bestemme stedets lengde- og breddegrad ved å motta signaler fra 3 eller flere satellitter.

- Siden posisjonene til GPS-satellittene hele tiden forandrer seg, kan det ta lengre tid å finne stedet, eller mottakeren kan overhodet ikke bestemme stedet, avhengig av når og hvor du bruker kameraet.

- "GPS" er et system som bestemmer geografisk plassering ved å triangulere radiosignaler fra GPS-satellitter. Unngå å bruke kameraet på steder der radiosignaler blokkeres eller reflekteres, for eksempel på skyggefulle steder omgitt av bygninger, trær e.l. Bruk kameraet der det er åpen himmel.

- Det kan hende at du ikke kan lagre stedsinformasjon for steder eller i situasjoner der radiosignaler fra GPS-satellitter ikke når kameraet, som i følgende tilfeller:

- I tunneler, innendørs, eller i skyggen av bygninger.

- Mellom høye bygninger eller i trange gater omgitt av bygninger.

- Under bakkenivå, på steder omgitt av trær som står tett, under en høy bro eller på steder der det oppstår magnetfelt, for eksempel i nærheten av høyspentledninger.

- I nærheten av innretninger som produserer radiosignaler i samme frekvensbånd som kameraet: I nærheten av mobiltelefoner på 1,5 GHz-frekvensbånd osv.

Om trianguleringsfeil

- Hvis du forflytter deg til et annet sted rett etter at du har slått på kameraet, kan det ta lengre tid for kameraet å starte trianguleringen enn hvis du holder deg på samme sted.

- Feil som skyldes posisjonen til GPS-satellitter
  Kameraet triangulerer automatisk din nåværende posisjon når kameraet mottar radiosignaler fra 3 eller flere GPS-satellitter. GPS-satellitter godtar en trianguleringsfeil på ca. 10 m. Trianguleringsfeilen kan være større, avhengig av omgivelsene. I slike tilfeller vil din faktiske posisjon kanskje ikke svare til posisjonen på kartet som baserer seg på GPS-informasjonen. GPS-satellittene blir forøvrig kontrollert av det amerikanske forsvarsdepartementet, og nøyaktighetsgraden kan bli endret bevisst.

- Feil under trianguleringsprosessen
  Kameraet innhenter stedsinformasjon med jevne mellomrom. Det er en liten tidsforskjell mellom når stedsinformasjon innhentes, og når denne informasjonen registreres på et bilde. Derfor kan det hende at det faktiske opptaksstedet ikke nødvendigvis stemmer helt med kartposisjonen som baserer seg på GPS-informasjonen.

Om restriksjoner på bruk av GPS om bord på fly

- Under flyavgang og -landing må du slå av kameraet slik kabinpersonalet gir instruks om.

- Hvis du ikke vil lagre steds- og retningsinformasjon, må du velge GPS-innstillingen [Av].

Om andre restriksjoner

- Bruk GPS i henhold til de reglene som gjelder på det aktuelle stedet eller i den aktuelle situasjonen.

Om det geografiske koordinatsystemet

- Det geografiske koordinatsystemet "WGS-84" brukes.

Til toppen