Cyber-shot Brukerveiledning
Skriv ut
Hovedsiden > Forholdsregler/Om dette kameraet > Forholdsregler > Batteri

## Batteri

Om lading av batteriet
Effektiv bruk av batteriet
Gjenværende batteriladning
Oppbevare batteriet
Om batteriets levetid
Kompatibelt batteri

### Om lading av batteriet

- Lad opp batteriet (inkludert) før du bruker kameraet for første gang.

- Du kan lade batteriet selv om det ikke er helt utladet. Du kan dessuten bruke batteriet selv om det bare er delvis oppladet.

- Vi anbefaler at batteriet lades opp i omgivelsestemperaturer på mellom 10 °C og 30 °C. Batteriet vil kanskje ikke lades effektivt ved temperaturer som ligger utenfor dette temperaturområdet.

### Effektiv bruk av batteriet

- Batteriets ytelse reduseres på steder med lave temperaturer. Når det er kaldt, er driftstiden til batteriet kortere. Vi anbefaler følgende metode for at batteriet skal kunne brukes så lenge som mulig:

- Putt batteriet i en lomme nær kroppen for å varme det opp, og sett det inn i kameraet like før du starter å fotografere.
  (Hvis du har metallgjenstander i lommen din, f.eks. nøkler, må du være klar over kortslutningsfaren.)

- Hvis du bruker blitsen eller zoomen hyppig, vil batteriet raskt tømmes for strøm.

- Vi anbefaler at du har reservebatterier for hånden som varer to eller tre ganger så lenge som forventet opptakstid, og at du gjør prøveopptak før de faktiske opptakene.

- Ikke la det komme vann på batteriet. Batteriet er ikke vanntett.

- Ikke legg batteriet på svært varme steder, som f.eks. i en bil eller i direkte solskinn.

- Det kan hende at du ikke får til å slå på kameraet, eller at batteriet ikke er blitt tilstrekkelig ladet hvis kontakten på batteriet er tilsmusset. I så fall må du forsiktig tørke bort støv fra batteriet med en myk klut eller en bomullspinne.

### Gjenværende batteriladning

- En batterinivåindikator vises på skjermen.

A: Høy
B: Lav

- Det tar omtrent ett minutt før riktig batterinivå vises.

- Under visse forhold kan det hende batterinivåindikatoren ikke er riktig.

- Når [Strømsparer] er stilt inn på [Standard] eller [Utholdenhet], og du ikke bruker kameraet i løpet av en viss tid mens strømmen er på, blir LCD-skjermen svart, før kameraet slås av automatisk (auto-AV-funksjon).

### Oppbevare batteriet

- Lad ut batteriet helt før du legger det til oppbevaring, og oppbevar det tørt og kjølig. For at batteriets funksjon skal opprettholdes, må du lade det og deretter lade det helt ut i kameraet minst en gang i året.

- For å bruke opp batteriet må du la kameraet være i lysbildeavspillingsmodus til strømmen er brukt opp.

- For å unngå flekker på terminalen, kortslutning osv. må du passe på å bruke det medfølgende batterietuiet når du transporterer eller oppbevarer batteriet.

### Om batteriets levetid

- Batteriets levetid er begrenset. Batterikapasiteten reduseres med tiden og med gjentatt bruk. Hvis brukstiden reduseres betydelig fra en opplading til neste, er det sannsynligvis på tide å skifte ut batteriet med et nytt.

- Batteriets levetid varierer med oppbevaringsforholdene og driftsbetingelsene, og med miljøet der batteriet brukes.

### Kompatibelt batteri

- NP-BG1 (inkludert) kan kun brukes i G-typekompatible Cyber-shot-modeller.

- Hvis du bruker NP-FG1-batteriet (selges separat), vises minuttene også etter batterinivåindikatoren ( 60 Min).

Til toppen